**PREROKOVANIE ŠKOLSKÉHO VZDELÁVACIEHO PROGRAMU**

**podľa § 23 zákona č. 61/2015 Z. z. o odbornom vzdelávaní a príprave**

1. Stredná odborná škola prerokuje školský vzdelávací program pre odborné vzdelávanie a prípravu s príslušnou stavovskou organizáciou alebo s príslušnou profesijnou organizáciou, ktorá má vecnú pôsobnosť k študijnému odboru alebo k učebnému odboru, v ktorom stredná odborná škola poskytuje odborné vzdelávanie a prípravu, ak žiaci strednej odbornej školy
2. nevykonávajú praktické vyučovanie na pracovisku zamestnávateľa a
3. nepripravujú sa v systéme duálneho vzdelávania.
4. Stredná odborná škola prerokuje školský vzdelávací program pre odborné vzdelávanie a prípravu so zamestnávateľom, s ktorým má uzatvorenú zmluvu o poskytovaní praktického vyučovania.
5. Stredná odborná škola vypracuje školský vzdelávací program pre odborné vzdelávanie a prípravu v spolupráci so zamestnávateľom, s ktorým má uzatvorenú zmluvu o duálnom vzdelávaní.

Z prerokovania ŠkVP sa vypracuje záznam o prerokovaní školského vzdelávacieho programu podľa vzoru SPPK.

**Pri prerokovaní ŠkVP sa posudzujú najmä tieto oblasti:**

**Súlad ŠkVP so ŠVP:**

▪ **nastavenie vzdelávacej cesty** – profilácia odboru vzdelávania, nastavenie učebného plánu a jeho súlad s RUP v ŠVP, opodstatnenosť využitia disponibilných hodín, vypracovanie poznámok k UP na konkrétne podmienky školy (napr. delenie tried, podmienky PV, organizácie odborných kurzov a pod.), výkonové a obsahové štandardy, kľúčové kompetencie,

▪ **organizácia TV a PV** – určenie striedania dní TV a PV (napr. týždenné, dvojtýždenné striedanie alebo viacmesačné bloky),

▪ **rozsah a forma spracovania učebných osnov** – využitie VUP a VUO pre príslušný učebný alebo študijný odbor ak boli vypracované, využitie vzdelávacieho poriadku pre praktické vyučovanie (výstup NP Duál) pri tvorbe učebnej osnovy vyučovacieho predmetu odborných výcvik alebo odborná prax, ktorý určuje priebeh praktického vyučovania na pracovisku PV u zamestnávateľa,

▪ **využívanie dostupných a aktuálnych učebných zdrojov a MTZ** – učebnice, učebné texty, pracovné zošity, webové sídla, printové médiá, prostriedky inovácie (digitalizácie) vzdelávania založeného na využívaní IKT v on-line prostredí a pod.,

▪ **spôsob a organizácia ukončovania štúdia** – podmienky ukončovania štúdia, forma praktickej časti skúšky, miesto konania praktickej časti skúšky a pod.

**Súlad ŠkVP so zámermi, cieľmi a potrebami zamestnávateľov v oblasti OVP:**

▪ **kompetenčný profil absolventa** s aktuálnymi požiadavkami trhu práce, porovnanie s povolaniami v NSP a NŠZ,

▪ **pravidelnosť aktualizácie a inovácie ŠkVP** – aktívna spolupráca so zamestnávateľmi a SaPO v procese tvorby, inovácie a prerokovania ŠkVP,

▪ **pomer TV a PV** - celkový rozsah odborného výcviku a odbornej praxe za štúdium podľa požiadaviek zamestnávateľov,

▪ **poskytovanie praktického vyučovania** v školskom systéme vzdelávania alebo v systéme duálneho vzdelávania v spolupráci so zamestnávateľmi,

▪ **aktívna spolupráca zamestnávateľov pri zvyšovaní kvality OVP** – inovačné vzdelávanie učiteľov odborných predmetov a majstrov odbornej výchovy vo forme odbornej stáže, zapojenie odborníkov z praxe do teoretického a praktického vyučovania v škole, účasť zástupcov zamestnávateľov alebo SaPO na ukončovaní štúdia, účasť zástupcu zamestnávateľov v rade školy,

▪ **podmienky pre rozvoj OVP** - rozvoj Centra OVP, celoživotné vzdelávanie, medzinárodná spolupráca a mobilita žiakov a pod.,

▪ **zapracovanie aktuálnych odborných a prierezových tém** – nové technológie a inovácie v odbore, environmentálne témy v odbore, digitálne zručnosti v odbore, finančná gramotnosť v odbore, podnikateľské zručnosti v odbore, komunikačné zručnosti v odbore, zdravý životný štýl, ochrana životného prostredia a pod.,

▪ **implementácia systému duálneho vzdelávania do ŠkVP** – ak škola poskytuje aj duálne vzdelávanie podľa požiadaviek zamestnávateľských subjektov.